Document ID: /roh_data/filtered/fineweb-2-filterrobots_roh.jsonl.gz/5134

Cooperaziuns
La SSR augmenta la derasaziun da ses cuntegns via cooperaziuns e rinforza era la plazza da medias svizra. Las prestaziuns da cooperaziun da la SSR èn u l'access a cuntegns u in sustegn finanzial direct.
Presse TV
3sat
Arte (Association relative à la télévision européenne)
Fonoteca naziunala svizra
La Fonoteca naziunala svizra ha l'incumbensa da rimnar e da render accessibels portatuns che han in cuntegn che sa referescha a l'istorgia ed a la cultura da la Svizra.
La SSR è tant commembra fundatura sco era commembra da la fundaziun da la Fonoteca naziunala svizra.
Chadaina da Fortuna
La Chadaina da Fortuna è il bratsch caritativ da la SSR. Ella rimna daners en cas da catastrofas – chaschunadas da l'uman u da la natira – e sa participescha a la finanziaziun da programs d'agid dals partenaris da la Chadaina da Fortuna, las ovras d'agid svizras.
La SSR è tant commembra fundatura sco era commembra da la fundaziun da la Chadaina da Fortuna.
Memoriav
MAZ La scola da schurnalists svizra
Il Center da scolaziun da medias MAZ è la pli impurtanta scola da schurnalists da la Svizra tudestga. La SSR sustegna il MAZ mintg'onn cun 250 000 francs. Ultra da quai partan las collavuraturas ed ils collavuraturs da la SSR lur savida: las partiziuns da scolaziun da Schweizer Radio und Fernsehen realiseschan curs communabels cun il MAZ.
Axel Springer, nzz.ch, Ringier, sda
Ils emetturs da la SSR mettan a disposiziun a lur partenaris en ina cooperaziun da videos novitads actualas dals eveniments ils pli impurtants da la Svizra e da l'exteriur.
Partenadis da medias
La SSR promova cun ses partenadis da medias la producziun e la vita culturala en Svizra. La SSR sustegna surtut occurrenzas d'impurtanza naziunala. En las regiuns cumpletteschan ils emetturs da la SSR quest engaschi cun ulteriurs partenadis individuals.
- Allianz Di dal kino
- Dis dal film curt da Winterthur
- Dis dal film da giuvenils
- Dis da film da Soloturn
- Dis da litteratura da Soloturn
- Fantoche
- Festival dal film didactic
- Festival International de Films de Fribourg (FIFF)
- Festival Tous Écrans
- Gässli Film Festival
- Locarno Festival
- Neuchâtel International Fantastic Film Festival (NIFFF)
- Premi dal film svizzer
- Shnit
- Talent Screen
- Visions du Réel
- Zurich Film Festival